Manlio Brosio
Store norske leksikon,Historie,Verdens historie og samtidshistorie,Europa,Italias historie
Manlio Brosio var en italiensk politiker. Han var medlem av regjeringen flere ganger, og var generalsekretær i NATO fra 1964 til 1971.
Brosio gikk tidlig inn i politikken, og var i 1920-årene en sterk motstander av det fascistiske partiet og regimet deres, noe som gjorde at han ble ble nektet å drive politisk virksomhet. Etter Benito Mussolinis fall i 1943 ble han generalsekretær i det liberale partiet, og fra 1945 til 1946 medlem av flere regjeringer som visestatsminister og forsvarsminister.Siden var Brosio ambassadør i flere byer: I Moskva fra 1947 til 1952, i London fra 1952 til 1954, i Washington fra 1955 til 1961, og i Paris fra 1961 til 1964. Deretter var han generalsekretær i NATO fra 1964 til 1071.Fra 1972 til sin død i 1980 var han senator i det italienske parlamentet. Les mer i Store norske leksikon antifascisme Italias politiske system NATO Italias historie Italias historie fra 1945 til 1990